PATVIRTINTA

 Vilniaus lopšelis-darželis „Lakštingala“

 direktoriaus 2021 m. lapkričio 22 d.

 įsakymu Nr. V- 72



 **VILNIAUS LOPŠELIS-DARŽELIS „LAKŠTINGALA“**

**VILNIAUS MIESTO IKIMOKYKLINIO IR PRIEŠMOKYKLINIO AMŽIAUS VAIKŲ, JŲ ŠEIMŲ IR MOKYTOJŲ KŪRYBINĖS**

**PARODOS-KONKURSO**

**„ANGELAS MANO DELNUOSE“**

**NUOSTATAI**

**I. BENDROSIOS NUOSTATOS**

1. Ikimokyklinio ir priešmokyklinio amžiaus vaikų, jų šeimų ir mokytojų kūrybinės parodos-konkurso ,,*ANGELAS MANO DELNUOSE*“ (toliau – paroda-konkursas) nuostatai reglamentuoja parodos tikslą, uždavinius, vykdymo tvarką.
2. Parodą-konkursą organizuoja Vilniaus lopšelio-darželio „Lakštingala“ direktoriaus pavaduotoja ugdymui Inga Kazlauskienė, priešmokyklinio ugdymo mokytoja Inesa Savicka.
3. Parodos-konkurso nuostatai skelbiami įstaigos internetiniame puslapyje: <http://www.lakstingala.vilnius.lm.lt/>

**II. TIKSLAS IR UŽDAVINIAI**

1. Parodos-konkurso tikslas – skatinti ankstyvojo amžiaus ugdytinių meninę raišką, bendruomeniškumą, suteikti galimybę išreikšti savo kūrybiškumą ir pačių sukurtomis šventinėmis puošmenomis džiuginti vieni kitus.
2. Projekto uždaviniai:
	1. Sudaryti sąlygas atsiskleisti kūrybinei saviraiškai įvairiomis meninėmis priemonėmis, išreiškiant savo sumanymus ir idėjas kuriant angelus.
	2. Skatinti ankstyvojo amžiaus vaikų ir jų šeimos narių kūrybiškumą, išradingumą, saviraišką.
	3. Stiprinti bendradarbiavimą su šeima, ugdymo įstaigos bendruomene.
	4. Aktyvinti bendravimą ir bendradarbiavimą tarp Vilniaus miesto ikimokyklinių ir priešmokyklinių ugdymo įstaigų.
	5. Kurti įstaigoje šventinę nuotaiką.

**III. DALYVIAI**

6**.** Projekte kviečiami dalyvauti ikimokyklinio ir priešmokyklinio ugdymo įstaigų ugdytiniai, jų šeimos ir pedagogai.

**IV. PARODOS-KONKURSO ORGANIZAVIMAS IR TVARKA**

7.Kviečiame vaikus, jų šeimos narius (globėjus) ir mokytojus kurti angelus pasitelkiant savo fantaziją bei įvairias technikas.

8. Dalyviai, pageidaujantys dalyvauti parodoje-konkurse, registruojasi užpildydami dalyvio anketą adresu:

<https://docs.google.com/forms/d/1JCRVe5PxAy6SNMGYovFVYPgYf5Z9tEvExMfEg6llHxo/edit> (registracijos anketa bus aktyvi iki gruodžio 10 d.).

9. Kūrybiniai darbai pristatomi iki 2021 m. gruodžio 10 d. darbo dienomis nuo 9.00 val. iki 15.00 val. adresu: Lakštingalų g. 10, Vilnius.

10. Parodos-konkurso dalyvių kūrybiniai darbai bus eksponuojami nuo 2021 m. gruodžio 6 d. iki 2022 m. sausio 30 d. lopšelio-darželio „Lakštingala“ vidaus patalpose.

11. Kūrybinių darbų nuotraukų ekspoziciją galima bus pamatyti virtualioje aplinkoje adresu: <http://www.lakstingala.vilnius.lm.lt/>

12. Iškilus klausimams informacija teikiama telefonu (8 606 22068) direktoriaus pavaduotoja ugdymui Inga Kazlauskienė arba el. paštu lakstingala10@gmail.com

**V. REIKALAVIMAI KŪRYBINIAMS DARBAMS**

13. Reikalavimai kūrybiniams darbams:

14.1 Konkursinis darbas kuriamas iš įvairių medžiagų, darbelio dydis ir technika priklauso nuo kūrėjo fantazijos.

14.2 Pateikiant darbą pridedama/priklijuojama atspausdinta Dalyvio anketa (priedas Nr. 1).

**VI. KŪRYBINIŲ DARBŲ VERTINIMAS, NUGALĖTOJO APDOVANOJIMAS**

15. Parodos-konkurso vieną kūrybiškiausią darbelį rinks įstaigos personalas, slaptu balsavimo būdu.

16. Kūrybinių darbų vertinimo prioritetai:

16.1. idėjos originalumas, savitumas,

16.2. atlikimo sudėtingumas,

16.3. atlikimo techninė kokybė, estetiškumas**.**

17. Balsavimas vyks nuo 2021 m. gruodžio 15 d. iki 2021 m. gruodžio 17 d**.**

18. Vienas – daugiausiai balsų surinkęs darbelis bus apdovanotas prizu, jį išsiųsime registracijos metu nurodytu adresu iki 2021 m. gruodžio 24 d.

19. Visi dalyviai bus apdovanoti padėkos raštais. Juos išsiųsime nurodytais elektroniniais paštais.

**VI. ASMENS DUOMENŲ APSAUGA**

20. Asmens pateikti asmens duomenys yra tvarkomi šio konkurso vykdymo tikslais.

21. Asmens duomenų teisėto tvarkymo kriterijus – asmens duomenys tvarkomi siekiant įvykdyti parodą-konkursą.

**VIII. BAIGIAMOSIOS NUOSTATOS**

22. Vadovaukitės Visuomenės informavimo įstatymo 13 straipsnio 1 dalimi: „siekiant nepažeisti asmens teisių, apsaugoti jo garbę ir orumą, renkant ir viešai skelbiant informaciją draudžiama: filmuoti, fotografuoti vaiką ar daryti jo garso ir vaizdo įrašus be nors vieno iš tėvų, globėjų ar rūpintojų sutikimo“.

23. Pateikdami darbus parodos-konkurso dalyviai visam autorių teisių apsaugos laikotarpiui neatlygintinai suteikia projekto organizatoriams išimtines teises atgaminti, išleisti, viešai skelbti, platinti projektui pateiktus kūrinius ar jų kopijas Lietuvoje.

24. Projekto organizatorius įsipareigoja neviešinti projekto dalyvių pateiktos asmeninės, kontaktinės informacijos.

**Parodos-konkurso „Angelas mano delnuose“ nuostatai**

 **Priedas Nr.1**

VILNIAUS MIESTO IKIMOKYKLINIO IR PRIEŠMOKYKLINIO AMŽIAUS VAIKŲ, JŲ ŠEIMŲ IR MOKYTOJŲ KŪRYBINĖS PARODOS-KONKURSO

„ANGELAS MANO DELNUOSE“

DALYVIO ANKETA

|  |  |
| --- | --- |
| Kūrybinio darbelio pavadinimas |  |
| Dalyvio vardas, pavardė |  |
| Ugdymo įstaigos pavadinimas |  |
| Grupės pavadinimas |  |
| Vaiko amžius |  |